የጋና ማእከላዊ ባንክ ገዢ በፈቃዳቸዉ ስልጣን ለቀቁ
ሄንሪ ኮፊ ዋምፓ (Henry Kofi Wampha) የአገሪቱን ዓመታዊ የባጀት መጓደል፣ እያሻቀበ የሄደዉን የዋጋ መናር፣ የጋናን ሚኒዛሬ ዋጋ እየቀነሰ መሄድ እና አገሪቱ ላይ እየተከመረ ለሄደዉ የዉጪ እዳ መፍትሔ እንዲሹ ነበር እንደ አዉሮፓ አቆጣጠር በ 2012 የተሾሙት።ዋምፓ አራት ዓመት ሊያገልግሉ ነበር የተሾሙት፤ ሆኖም ግን አንዳንዶች ስራቸዉ አስቸጋሪ መሆኑን ቢያምኑም ሂስ ስለሚሰነዘርባቸዉ ነዉ ሹመታቸዉን ለማጠናቀቅ ገና አራት ወር ሲቀራቸዉ ስልጣን የለቀቁት።የጋና ኢኮኖሚ ጠበብት ፊሊክስ አሳንተ (Felix Asante) አዲሱ የማእከላዊ ባንክ ገዢ በድፍረት የመንግስትን ወጪ የሚቆጣጠር ሰዉ መሆን አለበት ይላሉ። "በእርግጥ በእግራቸዉ የሚሾመዉ ሰዉ፣ መንግስት ይህ ይከፈል ያ ሲላቸዉ ይህን ወጪ ማዉጣት አልቻለም ገንዘብ የለም ማለት መቻል አለበት።" ብለዋል። በ2012 ስልጣን ሲይዙ ጋና ከፍተኛ የባጀት መጓደል ዉስጥ ነበረች። በዚያን ዓመት አገሪቱ አዲስ የምርጫ ቆጠራ ስርዓት ከመዘርጋት በተጨማሪ ለምርጫዉ ከፍተኛ ወጪ አድርጋለች። በጋና የፊታችን ሕዳር ወርም ሌላ ምርጫ ስለሚካሄድ ከፍተኛ ወጪ ይጠበቃል። በአገሪቱ አሳሳቢ የኢኮኖሚ ጉዳዮች የገንዘብ ዋጋ መቀነስና የዋጋ መናር ናቸዉ። አንድ አገር የምኒዛሪዋን ዋጋ መተመን የምትችለዉ የምታመርተዉንና የግል ነጋዴዎች ወደ ዉጭ መላክ ሲችሉ ነዉ ይላሉ የኢኮኖሚ ጠበብት። የጋና ፕሬዚደንት ቋሚ የማእከላዊ ባንክ ገዢ እስከሚሾሙ የሄንሪ ኮፊ ዋምፓ ምክትል የነበሩት ሚሊሶን ናራ (Millison Narha) በጊዜአዊነት ያገለግላሉ።ፍራንቸስካ ካክራ ፎርሰን()ከአክራ የተጠናቀረውን ዘገባ ትዝታ በላቸው አቅርባዋልች፣ ከድምጽ ፋይሉ ያድምጡ።  